ترکیه جمهوریتی باش وزیری احمد داوود اوغلی شمالی قبرس ترک جمهوریتی گه تشریف بیوردی. داوود اوغلی نینگ باش وزیر بولیشی آرتیدن ایلک سفری نی اوشبو اولکه گه اویشتریتگن لیگی کورینماقده. باش وزیر داوود اوغلی, ارجان قونلغه سیده رسمی مراسم بیلن کوتیب آلیندی. داوود اوغلی, دوکتور فاضل کیچیک و مرحوم جمهوررئیسی رووف دینکتاش نینگ مزاری نی باریب کوریشی آرتیدن شمالی قبرس ترک جمهوریتی جمهوررئیسی درویش اراوغلی تمانیدن قبول ایتیلدی. داوود اوغلی کیین چه لیک اراوغلی بیلن مشترک بیر مطبوعاتی کنفرانس ترتیب له دی. کیین چه لیک داوود اوغلی تینگداشی اوزکان یورگانجی اوغلی و شمالی قبرس ترک جمهوریتی پارلمانی نینگ باشلیغی سیبل سیبر بیلن هم اوچره شدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
